Document ID: /roh_data/filtered/fineweb-2-filterrobots_roh.jsonl.gz/31388

La raschun per il cler gea a la lescha federala davart il servetsch d’infurmaziun vesan ils auturs dal studi VOTO en la situaziun da segirezza actuala sin l’entir mund. 83% dals dumandads vulan in ferm servetsch d’infurmaziun per cumbatter il terrorissem.
La segirezza era in tema tar ils sanesters
Perfin ina stretga minoritad dals adversaris da la nova lescha van d’accord da rinforzar il servetsch d’infurmaziun per auzar la segirezza. E cun analisar la moda da vuschar tenor partidas, han ils auturs dal studi vis che sulettamain ils votants pli a la sanestra han refusà la nova lescha. Gia tar ils commembers da la PS han 57% ditg gea a la fatschenta.
Successura da l'analisa VOX
Per la retschertga represchentativa han ins dumandà 1’575 persunas cun dretg da vuschar, quai durant duas emnas suenter il termin da votaziun. L’analisa VOTO remplazza l’analisa VOX da fin qua.
RR novitads 14:00